En verden på spill

***En verden på spill*** (engelsk tittel: *A World at Stake*) er en vandreutstilling utviklet i samarbeid mellom Experimentarium i København og Jærmuseet. Den ble vist i Danmark, Sverige og Norge i perioden 2009–2014, med i alt rundt  besøkende. Utstillingen tok opp global fattigdom, ulikhet og sosial rettferdighet i form av et oppskalert brettspill inspirert av FNs tusenårsmål, og ble særlig brukt som pedagogisk opplegg for skoleklasser.

## Bakgrunn og utvikling

Utstillingen ble første gang lansert på Experimentarium i København i april 2009. Den ble utviklet av Experimentarium og Jærmuseet, med bidrag fra bistands- og hjelpeorganisasjoner fra både Danmark og Norge, blant annet ActionAid Danmark, Røde Kors, UNICEF, Redd Barna, Leger uten grenser, Danida, Norad og FN-sambandet. Formatet var et brettspill på , hvor deltakerne ble brikker i spillet og møtte utfordringer knyttet til fattigdom, helse, utdanning og fordeling. Mellom 2009 og 2014 ble utstillingen vist ved Experimentarium (Danmark), Jærmuseet (Norge), Teknikens Hus (Sverige) og Glomdalsmuseet (Norge).

## Innhold
Utstillingen var strukturert som én times sekvens, der skoleklasser og grupper deltok som spillere. Spilleflaten på  var delt inn i 12 stasjoner med oppgaver, som alle var inspirert av tema fra FNs tusenårsmål. Stasjonene konkretiserte mål knyttet til blant annet fattigdom, helse, utdanning, miljø og globalt partnerskap og lånte spillelementer fra brio, ludo, balanseleker, quiz, og monopol. Deltakerne ble delt i fire lag som «spillebrikker», der regler, tilfeldigheter og lagets innsats avgjorde tilgang til ressurser som vann, utdanning og helsetjenester.

Et sentralt poeng var å vise hvordan ressurser og muligheter er ujevnt fordelt i verden, og at reglene vi opererer innenfor kan virke  urettferdig. Noen faktorer er utenfor individets kontroll. Samtidig var samarbeid i lagene en viktig del av spillet. Gjennom oppgaveløsning og diskusjon skulle deltakerne erfare at de, har handlingsrom og mulighet til å påvirke situasjonen gjennom kollektiv innsats.

Vertsmuseene utviklet ulike former for for- og etterarbeid, med forslag til lærere om hvordan tematikken kunne bearbeides i klasserommet. Utstillingen ble trukket fram som et sjeldent eksempel på hvordan vitensentre og kulturhistoriske museer formidlet tusenårsmålene på en engasjerende måte.

## Mottakelse
Utstillingen fikk medieomtale i både Danmark og Norge. I *Politiken* kritiserte Lisa Ann Richey og Stefano Ponte de visuelle fremstillingene, som de mente kunne videreføre stereotype forestillinger av Afrika i det globale nord. I Norge ble utstillingen presentert i et tv-innslag på NRK Østnytt og i *Hamar Arbeiderblad*, som fremhevet hvordan spillet kunne brukes for å engasjere barn og ungdom i samfunnsspørsmål.

## Forskning
Utstillingen har vært gjenstand for forskning gjennom et ph.d.-prosjekt ved Institutt for geografi ved NTNU. Studien kombinerte litteratur og perspektiver fra både museumsstudier og geografi, og analyserte elevenes erfaringer med utstillingen under visningen på Glomdalsmuseet i 2013–2014. Den pekte på at de visuelle fremstillingene i utstillingen i seg selv kunne være problematiske, men argumenterte for at utstillingen må forstås performativt – som et spill der deltakelse og samarbeid skaper erfaringer som går utover en statisk framstilling. I dette perspektivet kan utstillingen stimulere nysgjerrighet og refleksjon om globale spørsmål, snarere enn bare å videreføre stereotype bilder av det globale sør. Studien sier imidlertid lite om langtidsvirkninger, utover å antyde muligheter som må sees i lys av elevenes øvrige kunnskapskilder innenfor og utenfor skolen.

## Se også
* FNs tusenårsmål

## Referanser